Easy Rider

Easy Rider 1969ko Dennis Hopper estatubatuar zinema zuzendari, gidoigile eta aktorearen road movie generoko filma bat da. Bertan Dennis Hooperrez gain, Peter Fonda eta Jack Nicholson aktoreek ere antzeztu zuten.

Jatorrizko aurrekontua baino 100 bider etekin gehiago lortu zuen. Estreinatu eta lasterrera kultuzko filma bilakatu zen, estatubatuar kontrakultura eta motorzaleen erreferentziazko filma. Filmaren ezusteko arrakastak zuzendariari nolabaiteko ospea eman zion, baina honek ez zuen ospe hori ongi kudeatu.

Filmaren espiritua honako esaldi honek ongi laburbiltzen du:

 Argumentua 

Wyatt (Peter Fonda) eta Billy (Dennis Hopper) gazteek AEBak zeharkatzeko abentura edo bidai bati ekingo diote, euren azken helburua New Orleans hiriko Mardi Gras inauterira ailegatzea delarik (bidebatez droga kontrabandista gisa lan egiteko ere kontratatuak direlarik). Biek motozikleta bana erosi eta estatubatuar gizartearen aurpegi ezberdinak ezagutzeko beta emango dien bidaiari ekingo diote.

Bidean aurrera doazela ezohiko hainbat pertsonaia ezagutuko dituzte, tartean arrantxero bat eta bere familia, bai eta autoestopista hippie bat, azkenean herri batean baimenik gabe desfilatzeagatik atxilotuko dituztelarik. Han abokatu mozkorti bat (Jack Nicholson) ezagutuko dute, honek bi gazteak kartzelatik ateratzeaz gain, haiei elkartuz bidaia egiteko erabakia hartuko du.

 Aktoteak 
 Peter Fonda ... Wyatt
 Dennis Hopper ... Billy
 Jack Nicholson ... George Hanson
 Antonio Mendoza ... Jesús
 Phil Spector ... Connection
 Mac Mashourian ... Bizkarzaina
 Warren Finnerty ... Arrantxeroa
 Tita Colorado ... Arrantxeroaren emaztea
 Luke Askew ... Errepideko ezezaguna
 Luana Anders ... Lisa
 Sabrina Scharf ... Sarah
 Sandy Brown Wyeth ... Joanne (Sandy Wyeth gisa)
 Robert Walker Jr. ... Jack (Robert Walker gisa)
 Robert Ball ...1. mimoa
 Carmen Phillips ... 2. mimoa
 Ellie Wood Walker ... 3. mimoa (Ellie Walker gisa)

 Soinu banda 
Byrds, Steppenwolf, The Band taldeen eta Jimi Hendrix musikariaren abestiz osatutako soinu banda du, euren abestien eskubideak musu truk laga zituztelarik (zinema eta rock musikaren historiako kasu bakanenetakoa), honek filmari askatasun giro berezia ematen diolarik.

 Bitxikeriak 
 Zinema eta ekoizpen independientearen aitzindarietako bat izan zen.
 Bere ekoizpenaren kostuaren 100 bider diru etekin irabazi zuen.
 Filma ha "Ihesaldia" italiar filman oinarrituta dago.

 Kanpo estekak 
 "Easy Rider" filmaren IMDBko fitxa irakurgai 

Kategoria:Ameriketako Estatu Batuetako filmak
Kategoria:Road movie filmak
Kategoria:Neo-Western filmak
Kategoria:Motorrei buruzko filmak
Kategoria:Droga-trafikoari buruzko filmak
Kategoria:Hippie filmak
Kategoria:Kalifornian girotutako filmak
Kategoria:Arizonan girotutako filmak
Kategoria:Mexiko Berrian girotutako filmak
Kategoria:Texasen girotutako filmak
Kategoria:New Orleansen girotutako filmak
Kategoria:Louisianan girotutako filmak
Kategoria:1960ko hamarkadan girotutako filmak
Kategoria:Kultuzko filmak
Kategoria:Film independenteak
Kategoria:1969ko filmak